Publication: Magyar Közlöny
Issue: MK-1998-51 (Year: 1998, Number: 51)
Era: 1990-2004
Section: valamint a honvédelemről szóló 1993. évi CX. törvény
Paragraph Index: 99

(1) A honvédelmi üdültetés alapvető rendeltetése, hogy a rendelet hatálya alá tartozó üdültetési intézményhálózat a szolgáltatásait igénybevevők részére olyan komplex ellátási, szolgáltatási feltételeket biztosítson, amelyek az igénybevevők üdülését, aktív pihenését, a megfelelő egészségi, pszichikai és fizikai állapotának fenntartása érdekében végzett kondicionáló sportkiképzését, a gyógyító — megelőző és utókezelő — jellegű üdülését, regeneráló pihentetését és az ehhez kapcsolódó egészségügyi alapellátást, munkaképességének helyreállítását szolgálja. Az intézményhálózat a fentieken túl a honvédelmi szervezetek, intézmények, valamint szabad kapacitása terhére nem honvédelmi szervezetek részére, elő- és utószezonban kiképzési, továbbképzési (oktatási) jellegű és egyéb — magánjellegű — rendezvények lebonyolítását, megállapodásban rögzített szolgáltatásokkal biztosítja.

Source: https://magyarkozlony.hu/hivatalos-lapok/d781bac930a75e815d676977b3abc588f51cd0d3/dokumentumok/53c9843375c163d01b966a55d692cc21198183ec/letoltes